open-index/open-wikipedia-markdown huggingface dataset:
Zmajeva igra smrti

***Game of Death*** (; ), u Jugoslaviji prikazan pod naslovom ***Zmajeva igra smrti*** je hongkonški film borilačkih vještina snimljen 1978. godine u režiji Roberta Clousea, poznat kao posljednje ostvarenje u filmografiji Brucea Leeja, odnosno najpoznatiji Bruceploitation film. Temelji se na ***The Game of Death***, filmu koga je Lee režirao 1972. godine, a koji je u trenutku njegove smrti 1973. godine ostao nedovršen. Nastojeći iskoristiti status Leeja kao svjetske pop ikone, producenti su oko Leejevog originalnog materijala stvorili potpuno novi zaplet, odnosno nadosnimili nove scene pri čemu su se intenzivno koristili dublerima za lik koji tumači preminuli Lee. U filmu je Leejev lik tako postao hongkonški majstor borilačkih vještina i nova filmska zvijezda na koju gangsteri, nakon što je odbio popustiti njegovim ucjenama, izvrše atentat. Radnja prikazuje kako je u njemu teško ozlijeđen i prisiljen na plastičnu operaciju, ali kako krije vlastitu smrt kako bi se pripremio za obračun. *Game of Death*, iako je po budžetu i drugim resursima bio najambiciozniji od svih ostvarenja Leejeve filmografije, dočekan je loše od strane kritike, koja je producentima očigledno korištenje dublera, kao i nedostatak ukusa i pijeteta (pa tako dokumentarne snimke sa stvarnog Leejevog pogreba "glume" lažni pogreb njegovog lika). Publika je, međutim, oduševljeno prihvatila film, a uticao je na neke filmaše od kojih se posebno ističe Quentin Tarantino u čijem je filmu *[[Kill Bill]]* lik Nevjeste odjeven poput Leejevog lika u filmu.

### Uloge
* Bruce Lee ... "Billy Lo"
* Gig Young ... "Jim Marshall"
* Dean Jagger ... "Dr. Land"
* Colleen Camp ... "Ann Morris"
* Hugh O'Brian ... "Steiner"
* Robert Wall ... "Carl Miller"
* Dan Inosanto ... "Pasqual"
* Ji Han-jae ... "Borac u restoranu"
* Kareem Abdul-Jabbar ... "Hakim"
* Mel Novak ... "Stick"
* Sammo Hung ... "Lo Chen"
* James Tien ... "Charlie Wang" (američka verzija) / "Fong Chun" (hongkonška verzija)
* Roy Chiao ... "(Ujak) Henry Lo" (samo američka verzija)
* Casanova Wong ... "Lau Yea-chun" (samo hongkonška verzija)
* Chuck Norris ... "Borac u filmu" (arhivske snimke)
* Kim Tai-jong ... "Billy Lo" (dubler za Brucea Leeja)
* Yuen Biao ... "Billy Lo" (dubler za Bruce Lee u akrobatskim scenama)
* Alan Chui Chung-San (pomoćni kaskader, također jedan od čuvara dr. Landa)
* Chen Yao-po ... "Billy Lo" (dubler za Brucea Leeja)
* Christ Kent ... engleski glas za Billyja Loa (dubler za Brucea Leeja)
* Tony Leung
* Billy McGill
* Jim James
* Russell Cawthorne
* Lam Ching-ying
* John Ladalski
* David Hu
* Don Barry
* Jess Hardie
* Eddie Dye
* Peter Nelson
* Peter Gee
* Peter Chan
* Mars ... jedan od dr. Landovih čuvara (statist)
* Lau Kar-wing
* Fung Hak-on ... Nasilnik u žutom odijelu koji se bori u Henry Lo's Opera Place (samo američka verzija)
* Tai San
* Jason Williams

## Povezano
**[[Goodbye Bruce Lee: His Last Game of Death]]*

## Vanjske veze
* Official website at Miramax Films
*
Robert Trujillo

**Robert Trujillo** je američki basist, trenutačno član američkog thrash metal sastava Metallica. Također je svirao i u sastavima Suicidal Tendencies, Infectious Grooves i Black Label Society, s Jerryem Cantrellom i u sastavu Ozzyja Osbournea.

## Biografija
Rođen je 26. kolovoza u Santa Monici, u Kaliforniji.
Karijeru je započeo svirajući u nekoliko manjih bendova prije nego se pridružio bendu Suicidal Tendences. Zaslužan je za utjecaj funka na dva albuma na kojima je svirao u tom bendu.  
Zajedno s još jednim članom benda, Mikeom Muirom, osnovao je novi bend, Infectious Grooves, kako bi mogli svirati glazbu više orijentiranu na funk.
U drugoj polovici 1990-ih počeo je svirati u bendu Ozzya Osbournea. U tom sastavu je snimio album *Down to Earth*.
U bendu Black Label Society svirao je tijekom 2002. godine.

Nakon odlaska Jasona Newsteda iz Metallice, Trujillo se prijavio na audiciju za novog basista. Članom benda postao je 24. veljače 2003. Metallica mu je isplatila 1 milijun dolara kao postotak koji bi zaradio da je svirao u Metallici. Njegova audicija i zapošljavanje prikazane su u dokumentarcu *Some kind of a monster*. Prvi album poslije njegova dolaska, *St. Anger* izdan je 5. lipnja iste godine, ali na tom albumu nije svirao Trujillo. Naime, pjesme su snimljene prije Trujillova dolaska, pa je bas dionice svirao producent albuma Bob Rock. Prvi studijski album na kojem je Tujillo svirao bio je *Death Magnetic*.

## Stil
Trujillo uglavnom svira prstima, a ne trzalicom, za razliku od prethodnog basista Metaliice, Jasona Newsteda. Stil Roberta Trujilla je također bio jedan od razloga što se svidio članovima Metallica, jer je Cliff Burton, tragično stradali basist Metallice, također svirao prstima.

## Vanjske veze
* Intervju na Muzika.hr
Robert Opel

**Robert Opel** (23. oktobar 1939 – 7. jul 1979) bio je američki fotograf, poslovni čovjek i aktivist za prava homoseksualaca, najpoznatiji po incidentu na dodjeli Oscara 1974. godine, a koja ga je učinila najpoznatijim *[[streaking|streakerom]]* u historiji.

Opel, koji je zahvaljujući radu za LGBT časopis *[[The Advocate]]* dobio pristup ceremoniji, je 2. aprila navečer, iskoristio priliku da se, u trenutku kada je voditelj David Niven najavljivao kako će Elizabeth Taylor proglasiti dobitnika Oscara za najbolji film, prikrao te istčao na pozornicu potpuno gol pokazujući znak mira. Opel je kasnije tvrdio da je to učinio kako bi skrenuo pažnju javnosti na pitanje prava homoseksualaca. Incident je, međutim, također poznat po izuzetno domišljatoj reakciji Davida Nivena, koji je rekao kako će "jedini smijeh taj čovjek izazvati kada se svuče i pokaže svoj maleni potencijal". Danas postoje tvrdnje da je incident bio prethodno planiran od strane producenta Jacka Haleya Jr.

Opel je zahvaljujući svom ispadu postao svojevrsni celebrity. U martu 1978. je u San Franciscu otvorio "Fem-Way Studio", galeriju homoseksualne umjetnosti, a koja je, između ostalog, pažnju javnosti skrenula na kasnije poznate gej umjetnike kao što su Tom of Finland i Robert Mapplethorpe. Ubijen je prilikom pljačke vlastite galerije. 

## Izvori

## Vanjske veze
* The Life of Robert Opel @WFMU 
* Robert Opel's Fey-Way Studios:San Francisco SOMA male erotic gallery
*
Erkan Kolçak Köstendil

**Erkan Kolçak Köstendil** turski je glumac i pevač rođen 1983. godine u Bursi. Pohađao je Univerzitet Mimara Sinana za primenjene umetnosti. Na 47. *Međunarodnom filmskom festivalu u Antaliji „Zlatna narandža“* osvojio je posebnu nagradu za scenarij, najbolju fotografiju, najboljeg režisera i za najbolji film.
Harold i Mod (TV drama)

***Harold i Mod*** je srpska televizijska drama iz 2001. godine emitovana na programu Radiotelevizije Srbije. Predstavlja adaptaciju istoimene predstave Beogradskog dramskog pozorišta koja se temeljila na scenariju Kolina Higinsa za mnogo poznatiji istoimeni holivudski film.

## Uloge

## Vanjske veze
*
*O predstavi na prezentaciji Beogradskog dramskog pozorišta
Hawkins (TV serija)

***Hawkins*** je američka kriminalistička TV serija koja se originalno od 1973. do 1974. godine prikazivala na programu mreže CBS. Naslovni protagonist, čiji je lik tumačio James Stewart, bio je Billy Jim Hawkins, skromni provincijski advokat koji je, nastojeći obraniti klijente na sudu, bio prisiljen rasvijetljavati zločine. Inspiraciju za seriju je dao znameniti kino-film *[[Anatomy of a Murder]]*, gdje je Stewart bio tumačio sličnog protagonista. Serija se sastojala od 90-minutnih epizoda koje su se originalno po modelu kotač serije emitirale jednom mjesečno u zajedničkom terminu sa TV-serijom *[[Shaft (TV serija)|Shaft]]*. *Hawkins* je dobio brojne pohvale, a Stewart je dobio i Zlatni globus za najboljeg glumca u dramskoj seriji. Usprkos toga, bio je nezadovoljan serijom, smatrajući da se kroz epizodni format i tadašnje standarde televizijske produkcije ne može održati kvaliteta nalik na kino-filmove u kojima je nastupao. Zbog toga je nakon jedne epizode *Hawkins* skinut sa programa.

## Izvori

## Vanjske veze
*
The Blue Knight (roman)

***The Blue Knight*** () je roman američkog književnika Josepha Wambaugha objavljen početkom 1973. godine. Kao i mnogi njegovi romani, bio je inspiriran njegovim iskustvima u losanđeleskoj policiji, gdje je u vrijeme objavljivanja još uvijek radio kao detektiv. Protagonist je Bumper Morgan, policajac koji je punih dvadeset godina proveo kao ulični pozornik. Radnja, ispričana iz prvog lica, opisuje posljednji tjedan službe pred umirovljenje, ali i kako Morgana to ne spriječava da i dalje obavlja svoj posao, često koristeći nasilje i prijetnje da bi suzbio svakdodnevni kriminal.

*The Blue Knight* je iste godine ekraniziran kao istoimena televizijska miniserija sa Williamom Holdenom u glavnoj ulozi, kasnije prikazivana u skraćenoj verziji cjelovečernji film. Od 1975. do 1976. se, pak, emitirala istoimena redovna TV serija sa Georgeom Kennedyjem u glavnoj ulozi.
The Blue Knight (miniserija)

***The Blue Knight*** () je američka policijska televizijska miniserija originalno emitirana 1973. godine na programu mreže NBC. Predstavlja adaptaciju istoimenog romana Josepha Wambaugha, a režirao ju je Robert Butler. Protagonist, koga tumači William Holden, je ostarjeli veteran losanđeleske policije koji je dvadeset godina proveo kao ulični pozornik. Radnja se odvija tjedan dana pred njegovo umirovljenje i prikazuje kako se mora nositi sa opakim i nasilnim kriminalcima koji nastoje iskoristi njegov odlazak, kolegama koji različito na to reagiraju, i djevojkom koja želi da konačno napusti opasan posao.

*The Blue Knight* je predstavljao jednu od prvih miniserija na američkoj televiziji i taj je, za tadašnje stanarde još uvijek neuobičajeni format, dozvolio da se u policijski žanr ubace motivi protagonistovog privatnog života. *The Blue Knight* je dobio dobre kritike, a Lee Remick je osvojila Zlatni globus za najbolju glumicu u dramskoj seriji. *The Blue Knight* je kasnije skraćen i premontiran u cjelovečernji film koji je prikazivan u stranim kino-dvoranama.

Godine 1975. je dobio svoj nastavak u obliku "redovne" istoimene TV-serije gdje je naslovnog protagonista tumačio George Kennedy.

## Uloge
* William Holden ... Bumper Morgan
* Lee Remick ... Cassie Walters
* Anne Archer ... Laila
* Sam Elliot ... Detektiv Charlie Bronski
* Joe Santos ... Narednik Cruz Segovia
* Vic Tayback ... Neil Grogan

## Izvori

## Vanjske veze
*
The Blue Knight (TV serija)

***The Blue Knight*** () je američka policijska TV serija koja se originalno prikazivala na programu mreže CBS. Inspirirana je istoimenim romanom Josepha Wambaugha, odnosno predstavlja nastavak istoimene miniserije sa William Holdenom u glavnoj ulozi. Naslovni lik, koji u novoj verziji tumači George Kennedy, je Bumper Morgan, ostarjeli, ali izuzetno iskusni losanđeleski policajac koji je cijelu karijeru proveo kao ulični pozornik. Radnja prikazuje kako svoje iskustvo i dobro poznavanje ulice koristi kako bi se borio protiv poremećenih ubica i dilera droge.

## Vanjske veze
*
Kanski filmski festival 1973.

Dvadesetšesti po redu **[[Kanski filmski festival|Kanski festival]]** () se održavao u  Cannesu od 10. do 25. maja 1972. godine. Organizatori su, potaknuti kontroverzama, ali i uspjehom Bertoluccijevog filma *[[Posljednji tango u Parizu]]*, odlučili privući dodatni publicitet filmova nešto "smjelijeg" sadržaja. U tome su i uspjeli, što se posebno odnosilo na filmove *[[La Grande Bouffe]]* i *[[The Mother and the Whore|La maman et la putain]]* koji su zbog grotesknih prozora, odnosno eksplicitnog razgovora o seksu, bili izviždani na premijeri i izazvali zgražanje u dijelu francuske javnosti, ali su svejedno dobili nagrade. *Swastika*, dokumentarni film mladog australijskog sineasta Philippea More, je izazvao žestoke reakcije jevrejskih grupa zbog prikaza naizgled idiličnog privatnog života Hitlera i Nijemaca pod nacističkom vlašću. *[[The Holy Mountain (1973 film)|Sveta planina]]* Alejandra Jodorowskog je, pak, izazvala kontroverzu zbog prikaza ekstremnog nasilja.

Glavnu nagradu su podijelili britanska kostimirana drama *[[The Hireling]]* u režiji Alana Bridgesa i američki socijalni film ceste *[[Scarecrow (1973 film)|Scareceow]]* u režiji Jerryja Schatzberga.

## Nagrade
*Grand Prix du Festival International du Film: 
***[[The Hireling]]*, rež. Alan Bridges
***[[Scarecrow (1973 film)|Scarecrow]]*, rež. Jerry Schatzberg
*Velika nagrada: *[[The Mother and the Whore|La maman et la putain]]*, rež. Jean Eustache 
*Nagrada žirija: 
***[[The Hour-Glass Sanatorium|Sanatorium Pod Klepsydrą]]*, rež. Wojciech Has
***[[The Invitation (1973 film)|L'Invitation]]*, rež. Claude Goretta
*Najbolji glumac: Giancarlo Giannini u *[[Love and Anarchy|Film d'amore e d'anarchia, ovvero: stamattina alle 10, in via dei Fiori, nella nota casa di tolleranza...]]*
*Najbolja glumica: Joanne Woodward u *[[The Effect of Gamma Rays on Man-in-the-Moon Marigolds]]*
*Tehnička Velika nagrada: *[[Cries and Whispers|Viskningar och rop]]*, rež. Ingmar Bergman
*Specijalna nagrada *[[Fantastic Planet|La Planète sauvage]]*, rež. René Laloux
*Najbolji debitantski film: *[[Jeremy (film)|Jeremy]]*, rež. Arthur Barron
*Zlatna palma za kratki film: *[[Balablok]]*, rež. Břetislav Pojar
*Nagrada žirija - najbolji kratki film: *[[Az 1812-es év]]*, rež. Sándor Reisenbüchler
*Nagrada FIPRESCI: 
***[[La Grande Bouffe]]*, rež. Marco Ferreri
***[[The Mother and the Whore|La maman et la putain]]*, rež. Jean Eustache
*Nagrada OCIC: *[[Scarecrow (1973 film)|Scarecrow]]*, rež. Jerry Schatzberg

## Reference

## Vanjske veze
*1972 Cannes Film Festival 
*Cannes Film Festival 1972
*Cannes Film Festival:1972  at Internet Movie Database
Balablok

***Balablok*** je kanadski kratki animirani film snimljen 1972. godine u režiji Břetislava Pojara. Radnja prikazuje kako cigle i lopte započinju međusobni sukob zato jer su različiti, ali i kako ih na kraju sve pretvori u jedan te isti oblik. Jednostavna pacifistička poruka i osuda nasilja su izazvali veliku pažnju, te je 1973. godine na Kanskom festivalu osvojio Zlatnu palmu za kratki film.

## Vanjske veze
*
*Watch ''Balablok'' at NFB.ca
Streaking

**Streaking**' (fonetski: striking) je naziv za čin kojim neka osoba u potpunosti ili skoro potpuno gola trči na nekom javnom mjestu gdje golotinja nije dozvoljena, i to sa neposrednom namjerom skretanja pažnje na sebe. Motivi za streaking su najčešće zabava i pokušaj sticanja slave, a rjeđe protesti. S obzirom da streaking, pogotovo u slučajevima kada se nastoji izbjeći njegovo zaustavljanje, zahtjeva fizički napor i kondiciju, za razliku od drugih oblika egzibicionizma, se najčešće pojavljuje kod muškaraca, i to mlađe dobi.

Iako su ponašanja koja se nazivaju streakingom poznata i iz ranijih historijskih perioda, taj se fenomen obično vezuje za 1970-e, kada je i dobio svoje ime. Njegova pojava se tumači kao posljedica seksualne revolucije u modernim zapadnim zemljama, odnosno povećane sklonosti medija da detaljno izvještajavaju o događajima takve vrste. Vjerojatno najpoznatiji takav incident se zbio 1974. godine kada je usred televizijskog prijenosa dodjele Oscara gej aktivist Robert Opel gol pretrčao pozornicu.

## Povezano
*Javna golotinja
*Egzibicionizam

## Vanjske veze

* EtymologyOnLine
* Streakers and Streaking at h2g2
* Streaking.org - A site dedicated to Streaking & Streakers
Jeremy (film)

***Jeremy*** je američki igrani film snimljen 1973. godine u režiji Arthura Barrona. Naslovni protagonist, čiji lik tumači Roby Benson, je stidljivi 15-godišnji manhattanski gimnazijalac koji se zaljubi u svoju kolegicu Susan (koju tumači Glynnis O'Connor. Radnja prikazuje kako joj priđe i sa njom započinje svoju prvu ljubavnu vezu koja će zbog sticaja okolnosti biti vrlo kratka. Film je svojom jednostavnim zapletom imponirao kritičarima, te je na Kanskom festivalu osvojio nagradu za najbolje debitantsko ostvarenje. Benson i O'Connor, koji su ljubavnu vezu počeli i u stvarnom životu (i koji će poslije zajedno nastupiti u filmu *[[Ode to Billy Joe (film)|Ode to Billy Joe]]*) su postali predmetom kontroverze zbog scene u kojoj se njihovi likovi pojavljuje goli i vode ljubav, a koju su napravili dok su oboje imali ispod 16 godina.

## Uloge
* Robby Benson - Jeremy Jones
* Glynnis O'Connor - Susan Rollins
* Len Bari - Ralph Manzoni
* Leonardo Cimino - Cello teacher
* Ned Wilson - Susanin otac (Ned Rollins)
* Chris Bohn - Jeremyjev otac (Ben Jones)
* Pat Wheel - Jeremyjeva majka (Grace Jones)
* Ted Sorel - Nastavnik muzike u školi
* Bruce Friedman - Vlasnik trgovine
* Eunice Anderson - Susanina tetka (Eunice)

## Izvori

## Vanjske veze
*
Čovek koji je zaboravio Boga

***Čovek koji je zaboravio Boga*** () je bugarski crno-beli nemi igrani film snimljen 1927. godine u režiji Vasila Gendova. Naslovni lik, koga glumi sam Gendov, je činovnik koji zbog ovisnosti o kocki počini krađu za koju će na kraju u zatvor otići njegova supruga (koju tumači Gendovljeva supruga Žana Gendova).

## Uloge

* Vasil Gendov – Pavel Simov
* Žana Gendova – Rinka
* Mitko Gendov – Pepi kao trogodišnjak
* Saško Kiprov – Pepi kao šestogodišnjak
* Milka Lambreva – Nina, Rinkina prijateljica
* Stavruda Frateva – Katerina
* Stela Dukova – Zoja
* Katя Milenkova – Bogata dama
* Ljuben Georgiev – Sveštenik

## Vanjske veze
* 
*
Goodbye Bruce Lee: His Last Game of Death

***Goodbye Bruce Lee: His Last Game of Death*** () je tajvanski film borilačkih vještina snimljen 1975. godine u režiji Pin Lina i Harolda B. Swartza. Protagonist, čiji lik tumači Bruce Li, je mladič koga zbog izuzetne sličnosti sa legendarnim i nedavno preminulim glumcem Bruce Leejem kontaktiraju filmski producenti kako bi dovršili Leejev film *[[Zmajeva igra smrti]]*. Radnja prikazuje kako je snimanje u stvari velika prevara iza koje stoji organizirani kriminal, te kako protagonistu gangsteri otmu djevojku koju mora osloboditi tako što se u visokom tornju (poput onog u Leejevom filmu) obračunava sa njima. *Goodby Bruce Lee* je bio jedan od niza Bruceploitation filmova koji su nastojali iskoristiti Leejev status svjetske pop ikone.

## Reference

## Vanjske veze
*
*
Tattoo You

**Tattoo You** je album grupe The Rolling Stones izdan 1981.. Album je ostvario golem komercijalan uspjeh, te je na američkoj top-listi albuma bio devet tjedana na broju 1. Tattoo You je u osnovi sastavljen od neiskorištenih starih stvari, od kojih su neke stare gotovo 10 godina ("Tops" i "Waiting on a Friend"), u novom aranžmanu i sa samo dvije nove pjesme ("Neighbours" i "Heaven").

## Popis pjesama
# "Start Me Up" – 3:32
# "Hang Fire" – 2:21
# "Slave" – 6:33
# "Little T&A" – 3:23
# "Black Limousine" – 3:31
# "Neighbours" – 3:31
# "Worried About You" – 5:17
# "Tops" – 3:45
# "Heaven" – 4:22
# "No Use in Crying" – 3:25
# "Waiting on a Friend" – 4:34

## Singlovi
* "Start Me Up"
* "Hang Fire"
* "Waiting on a Friend"

## Izvođači
* Mick Jagger - pjevač, usna harmonika, gitara
* Keith Richards - gitara, bas-gitara, pjevač
* Ron Wood - gitara, bas-gitara
* Charlie Watts - bubnjevi
* Bill Wyman - bas-gitara, gitara

## Top ljestvice

### Album

### Singlovi

## Vanjske veze
* allmusic.com - *Tattoo You*
I Was Made for Lovin' You

"**I Was Made for Lovin' You**" je hard rock pjesma američke rock grupe Kiss, originalno objavljena na njihovu albumu *[[Dynasty (album)|Dynasty]]* iz 1979. To je bio prvi singl koji je izdan na tom albumu (također osvojivši nagradu za zlatni singl), prodavši se u milijun kopija. Singl je došao do 11-e pozicije na US Billboard ljestvici singlova. Pjesma je također postala hit u Australiji dosegavši šesto mjesto u toj zemlji. Dosegnula je 20-o u Švedskoj, deseto u Norveškoj, drugo u Francuskoj, Njemačkoj, Švicarskoj i Austriji, a u Nizozemskoj i na 1. mjesto.

Pjesma se uspoređuje sa disko stilom koji je bio popularan u SAD-u u kasnim 1970-ima.

Iako se Peter Criss pojavio u video spotu i slici na albumu, on zapravo nije svirao pjesmu. Kao većinu na albumu Dynasty, sezonski bubnjar Anton Fig je zamjenio Petera Crissa.

## Upotrebe u scenama

* pjevana je u filmu *[[Moulin Rouge (2001)|Moulin Rouge]]*, kada su Satine i Christian u slonu
* u jednoj epizodi *[[Simpsoni|Simpsona]]*, Homer je pjevao pjesmu dok je ulazio u crkvu
* imala je ulogu u jednoj sceni u filmu *[[Beskrajna ljubav (1981)|Beskrajna ljubav]]*.
Divlji pas Dingo

***Divlji pas Dingo*** () je sovjetski crno-bijeli igrani film snimljen 1962. godine u režiji Julija Karasika. Predstavlja adaptaciju romana *[[Divlji pas Dingo ili Priča o prvoj ljubavi]]* Ruvima Frajermana. Protagonistica, čiji lik tumači Galina Poljskih je 15-godišnja gimnazijalka koja sa majkom živi u dalekoistočnom primornom gradu. Radnja prikazuje kako se u isti grad iz Moskve vraća njen otac sa novom suprugom i njenim sinom, njenim vršnjakom Koljom (čiji lik tumači Vladimir Osobik), sa kojim počinje ići u isti razred i u koga se na kraju zaljubi. *Divlji pas Dingo* je postigao izuzetnu gledanost u sovjetskim kino-dvoranama, a kritičari su posebno pohvalili Poljskih, koja je, usprkos dobi od 23 godine, uspješno glumila 15-godišnjakinju. Taj joj je film pomogao da postane zvijezda kako u SSSR-u, tako i u ostatku tadašnjeg Istočnog bloka.

## Vanjske veze
* 
* 
* *[[Вартанов, Анри Суренович|Ан. Вартанов]]*. Статья «Не погибла молодость» о картине Юлия Карасика «Дикая собака динго» по повести Рувима Фраермана в журнале «Советский экран» (№ 19 (139), октябрь 1962 года). // filmz.ru.
* 
* .
* 
*   // youtube.com (пользователь – «LenfilmVideo»; опубликовано 29 июля 2011 года)
Kali Linux

**Kali Linux** je zasnovan na distribuciji Debijan. Оva distribucija GNU/Linuksa je napravljena za digitalnu forenziku, testiranje probojnosti i hakovanje.

## Razvoj
Kali Linuks poseduje preko 600 ugrađenih alata za testiranje probojnosti, uključujući  Armitage, John The Ripper, Aircrack-ng, Metasploit itd. Kali linux se može instalirati na hard disku, ali se takođe može pokrenuti preko Live CD-a ili Live USB-a, takođe ga možemo instalirati i na virtuelnu mašinu. 
Razvili su ga Mati Aharoni  i Devon Kearns tako što su prepravili BackTrack, njihovu prethodnu Linux distribuciju baziranu na Ubuntu. Treći programer jezgra sistema je Raphaël Hertzog, koji im se pridružio kao Debijan ekspert.

## Podržane platforme
Kali Linux možemo skinuti za 32-bitnu  i 64-bitnu arhitekturu procesora sa x86 skupom instrukcija, postoji i instalacija za ARM arhitekturu.

## Verzije
* Kali 2016.2 – 31. Avgust, 2016. - drugo kali "rolling" izdanje, kernel 4.6, GNOME 3.20.2 (Trenutna verzija)
* Kali  2.0 – 11. Avgust, 2015. - prvo kali "rolling" izdanje, kernel 4.3, GNOME 3.18
* Kali 1.1.0a – 13. Mart, 2015. - oprava kernelu
* Kali 1.1.0 – 9. Februar, 2015. - novi kernel i novi alati
* Kali 1.0.9a – 6. Oktobar, 2014. - sigurnosna ispravka
* Kali 1.0.9 – 25. Avgust, 2014. - ažurirani alati i paketi
* Kali 1.0.8 – 22. Jul, 2014. - podrška EFI
* Kali 1.0.7 – 27. Maj, 2014. - kernel 3.14
* Kali 1.0.6 – 9. Januar, 2014. - kernel 3.12
* Kali 1.0.5 – 5. Septembar 2013. -softver za radio
* Kali 1.0.4 – 25. Jul 2013. - ubačene nove aplikacije
* Kali 1.0.3 – 26. April2013. - dostupne nove funkcije
* Kali 1.0.2 – 27. Mart 2013.
* Kali 1.0.1 – 14. Mart 2013. 
* Kali 1.0.0 – 13. Mart 2013. - Prvo izdanje

__FORSIRANISADRŽAJ__

## Vanjske veze
*
Cary Elwes

**Ivan Simon Cary Elwes** (Westminster, London, 26. listopada 1962.) je engleski glumac hrvatskog, anglo-irskog i škotskog podrijetla.

Brat je američkog filmskog producenta Cassiana i umjetnika Damiana. Pastorak je američkog filmskog producenta Elliotta Kastnera.
Sin je engleskog slikara Dominicka Elwesa (sin Simona Elwesa, omiljenog umjetnika engleske kraljice majke Elizabete) i dizajnerice interijera Tesse Kennedy. Baka mu je Daška Marija Ivanović (udano McLean) iz Osijeka, jedna od naljepših žena u Hrvatskoj svog vremena (zvana "dubrovačkim biserom"), a bakin brat je brodski magnat, političar,  atletičar olimpijac Vane Ivanović; Caryjevea prabaka (mati Vane Ivanovića se u drugom braku udala za čelnu osobu Jugoslavenskog Lloyda Božu Banca). Ujak Caryjeve majke Tesse Dušan Popović, jedan od sutvoraca Jugoslavije i čelnih ljudi Hrvatsko-srpske koalicije. Cary Elwes je čukununuk britanskog inženjera Alexandera Blackieja Kennedyja

## Izvori
Sticky Fingers

**Sticky Fingers** je album The Rolling Stonesa izdan u travnju 1971. godine. Album je njihovo prvo izdanje za izdavačku kuću Rolling Stones Records.  Časopis *[[Rolling Stone]]* ga je uvrstio na 63. mjesto 500 najvećih albuma svih vremena .

## Popis pjesama
# "Brown Sugar" – 3:50
# "Sway" – 3:52
# "Wild Horses" – 5:44
# "Can't You Hear Me Knocking" – 7:15
# "You Gotta Move" – 2:34
# "Bitch" – 3:37
# "I Got the Blues" – 3:54
# "Sister Morphine" – 5:34
# "Dead Flowers" – 4:05
# "Moonlight Mile" – 5:56

## Singlovi
* Brown Sugar
* Bitch
* Wild Horses

## Izvođači
* Mick Jagger - pjevač, gitara
* Keith Richards - gitara, pjevač
* Mick Taylor - gitara
* Charlie Watts - bubnjevi
* Bill Wyman - bas-gitara, pianino

### Gosti na materijalu
* Ian Stewart – pianino
* Nicky Hopkins – pianino
* Bobby Keys – saksofon
* Pete Townshend - vokal
* Ronnie Lane - vokal
* Billy Nicholls - vokal
* Jim Price – truba, pianino
* Billy Preston – orgulje
* Jim Dickinson – pianino
* Rocky Dijon – konge
* Jack Nitzsche – pianino
* Ry Cooder – slajd gitara
* Jimmy Miller – udaraljke
* Paul Buckmaster – žičani aranžmani

## Top ljestvice

### Album

### Singlovi

## Izvori

## Vanjske veze
* allmusic.com - *Sticky Fingers*
Dynasty (album)

***Dynasty*** je studijski album američke rock grupe Kiss. Jedan od najslavnijih hitova Kissa, I Was Made for Lovin' You, izdan je upravo na ovom albumu.
# "I Was Made for Lovin' You" - 4:30
# "2,000 Man" - 4:54
# "Sure Know Something" - 4:00
# "Dirty Livin'" - 4:19
# "Charisma" - 4:25
# "Magic Touch" - 4:41
# "Hard Times" - 3:30
# "X-Ray Eyes" - 3:46
# "Save Your Love" - 4:41

## Singlovi
* "I Was Made for Lovin' You"  

* "Sure Know Something"

## Izvođači
* Gene Simmons - vokal, bas
* Paul Stanley - vokal, gitara
* Ace Frehley - gitara, vokal
* Peter Criss - bubnjevi, vokal

## Izvori

*Nedovršeni članak ***Dynasty (album)*** koji govori o glazbenom albumu treba dopuniti.  <span class="plainlinks">*'[//hr.wikipedia.org/w/index.php?title=Dynasty_(album)&action=edit Dopunite ga]*'</span> prema .*
Angie

"***Angie***" je pjesma rock and roll banda The Rolling Stones, objavljena na njihovom albumu *Goats Head Soup* 1973. i ubrzo je postala svjetski hit kad je izdana kao singl u kolovozu iste godine. Autori su Mick Jagger i Keith Richards. 

Pjesma je balada koja počinje iz A-mola bazirana na akustičnoj gitari i govori o završetku jedne romance, a upamćena je po zajedljivim stihovima o bolnom gubitku ljubavi ("...ja nisam taj koji je rekao zbogom" ili završni stih: "...ne možeš reći da nikad nismo pokušali").

Dileme o inspiraciji i porijeklu pjesme traju do danas. Usprkos raširenim glasinama da je Jagger pjesmu napisao o vezi koju je imao sa tadašnjom suprugom Davida Bowiea po imenu *Angela*, Jagger to kategorički poriče. Richards je izjavio da je osnovnu ideju i akorde imao godinu dana prije izlaska albuma, a u vrijeme snimanja rođena je njegova kćer *Angela* iz veze sa talijanskom manekenkom Anitom Pallenberg. Nadimak "Angie" se prema njegovim riječima "*baš uklopio*".
The Effect of Gamma Rays on Man-in-the-Moon Marigolds (drama)

***The Effect of Gamma Rays on Man-in-the-Moon Marigolds*** () je dramski komad američkog pisca Paula Zindela premijerno izvedena u Houstonu 1964. godine. Radnja, djelomično inspirirana Zindelovim iskustvima nastavnika nauke u srednjoj školi, prikazuje disfunkcionalnu porodicu koju čini samohrana i alkoholu sklona majka Beatrice Hunsdorfer, njena zbunjena starija kćer Ruth i protagonistica, najmlađa kćer Mathilda "Tillie" koja spas od svakodnevnih frustracija pronalazi u školskim aktivnostima vezanih uz satove prirodnih nauka. Nakon što je predstava 1970. godine prikazana na Broadwayu, osvojila je Pulitzerovu nagradu za dramu. Godine 1972. je snimljen istoimeni igrani film u režiji Paula Newmana.

## Vanjske veze
*Paul Zindel's official website
* 
* 
* 
* Profil predstave  na web-stranici Sarajevskog ratnog teatra (SARTR)
Kuzma (Voćin)

**Kuzma** je bilo naseljeno mesto, koje se do teritorijalne reorganizacije, nalazilo u sastavu opštine Podravska Slatina, sada Virovitičko-podravska županija, u Slavoniji, Republika Hrvatska, oko 10&nbsp;km zapadno od Voćina.

Naseljeno je Srbima u 16. veku kao i sva ostala okolna naselja. U šumi iznad sela ostale su ruševine srednjovekovne crkve, koju je narod nazivao Kuzma, jer je bila posvećena sv. Kuzmanu i Damjanu. Nakon izgona Turaka, broj Srba u naselju se povećavao. Godine 1929. u naselju je bilo 65 domova.

U centru sela se nekada nalazila pravoslavna drvena zvonara posvećena 318-orici bogonosnih otaca, sagrađena posle 1945. godine.

Selo Kuzma je nakon poslednjeg rata u Hrvatskoj u potpunosti napušteno.

Prema popisima iz 2001. i 2011. u Kuzmi nije bilo stanovnika.

## Izvori

## Literatura
*
*
Goats Head Soup

**Goats Head Soup** je album The Rolling Stonesa izdan 1973. Album je dospio na prvo mjesto britanske i američke top-liste, ali je vjerojatno najpoznatiji po pjesmi "Angie", jednom od najvećih hitova The Rolling Stonesa.

## Popis pjesama
# "Dancing With Mr. D" – 4:53
# "100 Years Ago" – 3:59
# "Coming Down Again" – 5:54
# "Doo Doo Doo Doo Doo (Heartbreaker)" – 3:27
# "Angie" – 4:33
# "Silver Train" – 4:27
# "Hide Your Love" – 4:12
# "Winter" – 5:31
# "Can You Hear The Music?" – 5:31
# "Star Star" – 4:25

## Singlovi
* "Angie"
* "Doo Doo Doo Doo Doo (Heartbreaker)"

## Izvođači
* Mick Jagger - pjevač, gitara,usna harmonika
* Keith Richards - gitara, pjevač, bas-gitara
* Mick Taylor - gitara, bas-gitara
* Charlie Watts - bubnjevi
* Bill Wyman - bas-gitara

## Top ljestvice

### Album

### Singlovi

## Vanjske veze
* allmusic.com  - *Goats Head Soup*
The Effect of Gamma Rays on Man-in-the-Moon Marigolds (film)

***The Effect of Gamma Rays on Man-in-the-Moon Marigolds*** () je američki igrani film snimljen 1972. godine u režiji Paula Newmana. Predstavlja adaptaciju Pulitzerovom nagradom ovjenčane istoimene drame Paula Zindela. Glavni lik, koga tumači Newmnaova supruga Joanne Woodward, je disfunkcionalna sredovječna udovica Beatrice Hurnsdofer čiji se životni neuspjesi odražavaju na njenu buntovnu tinejdžersku kćer Ruth (koju tumači Roberta Wallach, kćer poznatog glumca Elija Wallacha), kao i mlađu Tillie (čiji lik tumači Nell Potts, kćer Newmanovih), koja spas pokušava pronaći u školskim naučnim eksperimentima. *The Effect* je sljedeće godine prikazan na Kanskom festivalu gdje je Woodward osvojila nagradu za najbolju glumicu.

## Uloge
* Joanne Woodward ... Beatrice Hunsdorfer 
* Nell Potts ... Matilda Hunsdorfer 
* Roberta Wallach ... Ruth Hunsdorfer
* Judith Lowry ... Nanny  
* David Spielberg ... Mr. Goodman  
* Richard Venture ... Floyd  
* Carolyn Coates ... Mrs. McKay  
* Will Hare ... Junk Man  
* Estelle Omens ... Caroline  
* Jess Osuna ... Sonny  
* Ellen Dano ... Janice Vickery  
* Lynne Rogers ... Miss Hanley  
* Roger Serbagi ... Charlie  
* John Lehne ... Upravnik stambene zgrade  
* Michael Kearney ... Chris Burns
* Dee Victor ... Miss Wyant

## Reference

## Vanjske veze
* 
*
Put u bespuće

***Put u bespuće*** () je bugarski crno-bijeli nijemi film snimljen 1928. godine u režiji Vasila Gendova. Protagonistkinja, čiji lik tumači Gendovljeva supruga Žana, je devojka koja je potajno rodila vanbračno dete, a njeno nastojanje da to sakrije od porodice i mladića koji joj se sviđa dovede do tragičnih posljedica.

## Aktьorski sъstav

* Vasil Gendov – Mihail
* Milka Erato – Ana
* Žana Gendova – Lena
* Bistra Fol – Dora
* Mateй Todorov – Stefan
* Vladimir Trendafilov – Nikolaj
* Nikola Balabanov – Kelner
* Mitko Gendov – Lenino dete
* Georgi Hinčev
* Nevena Dočeva
* Ivan Stanev
* Zora Makedonska
* Dočo Kasabov
* Ivanka Kasabova
* Elena Balabanova
* Elena Hristova

## Vanjske veze

*
Izveštaj iz sela Zavoj

***Izveštaj iz sela Zavoj*** je jugoslovenski kratki dokumentarni film snimljen 1963. godine u režiji Krste Škanate. U njemu se prikazuju dramatični događaji sa početka godine, kada je iznenadni odron zemlje zaprečio tok reke Visočice na jugoistoku Srbije i poplavio selo Zavoj, te potakao akciju spasavanja i izgradnje brane kojom se stvorilo današnje Zavojsko jezero.

## Reference

## Vanjske veze
* '''Izveštaj iz sela Zavoj''', ''Retrospektiva Filmova Krsta Škanate'', 21. FAF 2015." 
*
L'Invitation (film, 1973)

***L'Invitation*** ( je švicarsko-francuska filmska komedija snimljena 1973. godine u režiji Claudea Gorette. Protagonist, koga tumači Jean-Luc Bideau, je sredovječni činovnik koji nakon smrti majke naslijedi njenu kućicu za koju se ispostavi da se nalazi na izuzetno vrijednom zemljištu. Radnja prikazuje kako kupuje novu kuću te kolege sa posla poziva na vrtnu zabavu na kojoj će oni, uz pomoć velikih količina alkohola, izgubiti svoje inhibicije i otkriti dugo skrivane tajne. *L'Invitation* je prikazan na Kanskom festivalu gdje je osvojio Nagradu žirija.

## Vanjske veze
*
Prvi padež – čovek

***Prvi padež - Čovek*** je jugoslvenski crno-beli kratki dokumentarni film snimljen 1964. godine u režiji Krsta Škanate.

## Sinopsis
Film ima tri plana: s jedne strane, prizori dece koja pišu školski zadatak na temu veličine i gordosti ljudskog bića, s druge strane, kadrovi rudara koji protestuju zbog neljudskog maltretiranja kolege koji je izgubio ruku i sa treće strane pojavljuje se snimak invalida koji sa protezom ispod ruke prolazi kamenitom ulicom.

## Vanjske veze
* '''Prvi padež - Čovek''', ''Retrospektiva Filmova Krsta Škanate'', 21. FAF 2015. 
*
2 Fast 2 Furious

**2 Fast 2 Furious** (hrv. *Prebrzi i prežestoki*, srp. *Paklene ulice 2/Паклене улице 2*) je američki akcijski film redatelja Johna Singletona iz 2003. godine, nastavak filma iz 2001. Glavne uloge tumače Paul Walker, Tyrese Gibson, Eva Mendes, Cole Hauser, Devon Aoki i Chris "Ludacris" Bridges. To je jedini film iz serijala u kojem ne glumi Vin Diesel, ali se spominje njegov lik *Dominic Torreto*.

Film je u SAD-u premijerno prikazan 6. juna 2003. i u prvom vikendu prikazivanja zaradio je 50.472.480 USD, a do 21. septembra ukupno je zaradio 127.083.765 USD.

## Radnja

Bivši policijski detektiv *Brian O'Conner* (Paul Walker) napustio je Los Angeles zbog ometanja istrage zbog čega je postao odmetnik od zakona. Odselio se u Miami gdje zarađuje sudjelujući u uličnim utrkama koje organizira njegov prijatelj Tej (Ludacris). Uhićen je u suradnji policije i porezne agentice *Monice Fuentes* (Eva Mendes), te mu je ponuđena amnestija ukoliko prihvati tajni zadatak infiltriranja u redove narko-bossa *Cartera Veronea* (Cole Hauser) koji koristi ilegalne automobilske utrke za pranje novca. Brian prihvača zadatak pod uvjetom da mu dopuste da za partnera uzme svog nekadašnjeg prijatelja *Romana Pearcea* (Tyrese Gibson).

## Glavne uloge

* **[[Paul Walker]]** - **Brian O'Conner**; bivši losangeleski policajac koji je postao bjegunac pred zakonom nakon što je pustio *Dominica Torreta*; sada živi u Miamiju.
* **[[Tyrese Gibson]]** - **Roman "Rome" Pearce**; Brianov prijatelj iz djetinjstva koji je u kućnom pritvoru nakon što je pušten iz zatvora zbog nedjela za koje još krivi Briana.
* **[[Eva Mendes]]** - **Monica Fuentes**; carinska agentica koja je na tajnom zadatku kao pomoćnica Cartera Veronea.
* **[[Cole Hauser]]** - **Carter Verone**; nemilosrdni argentinski narko-boss u čiji se organizaciju infiltriraju Monica, Brian i Roman.
* **[[Ludacris]]** - **Tej Parker**; bivši ulični vozač i Brianov prijatelj. Organizira ulične utrke na kojima Brian često sudjeluje i pobjeđuje.

## Napomene

## Vanjske veze

* Prebrzi i prežestoki na Internet Movie Databaseu 
* Prebrzi i prežestoki - Moj TV
Velika nagrada Meksika

**Velika nagrada Meksika** bila je utrka Formule 1.
## Pobjednici
### Po godinama

### Velika nagrada Ciudad de Méxica
Zbog promjene promotora utrke na stazi *Autódromo Hermanos Rodríguez* naziv utrke promjenjen je u **Velika nagrada Ciudad de Méxica**.

## Višestruki pobjednici

### Vozači

### Konstruktori
Dobrić (Voćin)

**Dobrić** je bilo naseljeno mesto, koje se do teritorijalne reorganizacije, nalazilo u sastavu opštine Podravska Slatina, sada Virovitičko-podravska županija, u Slavoniji, Republika Hrvatska.

Prema popisu iz 2011. u Dobriću nema stanovnika.

## Reference

## Literatura
Torbay

**Torbay** je grad, borough i unitarna jedinica od 130,959 stanovnika u regiji Jugozapadna Engleska.

## Geografija

Torbay leži u Ceremonijalnoj grofoviji Devon na Kanalu La Manche u zaljevu Tor.
Sastavljen je od tri historijska grada, nanizana oko zaljeva; Torquaya, Paigntona i Brixhama.

## Historija

Torbay je status borougha dobio  - 1968. a unitarne jedinice 1998.

Prije nego što je 1196. osnovana opatija premonstratenškog reda, na mjestu današnjeg grada postojalo je selo pod imenom Torre.

## Privreda
Torbay je centar engleske rivijere, i poznato turističko mjesto, zbog ugodne blage klime, pa je posjećen cijele godine.
U njemu se često održavaju kojekakve konferencije i kongresi.

## Znamenitosti

Najveća znamenitost je dvorac porodice Cockington sa velikim parkom i zemljom oko njega.

## Reference

## Vanjske veze

* Torbay City Council
Lisice (okov)

**Lisice** ili **lisičine** su jednostavni uređaj za zauzdavanje neke osobe. Sastoji se od dva metalna dijela koja se zatvore iznad šaka neke osobe, a potom na različite načine spoje, tako da ih spriječavaju da koriste ruke ili jednu od ruku vezuju za neki čvrsti predmet. Najčešće ih koristi policija, srodne javne službe ili zaštitari u svrhu spriječavanja osoba koje su uhapšene, pritvorene ili osuđene, a za koje postoji opravdana sumnja da će pokušati pobjeći ili počiniti nasilje. Također su postale popularan rekvizit među osobama koje upražnjavaju određene oblike BDSM seksa. Obično se rade od metala, mada se u posljednje vrijeme izrađuju i od plastike, i najčešće koriste u situacijama kada postoji veliki broj zatvorenika ili se oni ne smatraju naročito opasnima, prije svega kod kontrole gomile prilikom javnih demonstracija ili sportskih nereda.

## Reference

## Vanjske veze

* The Lars Holst Restraint Collection
* Yossie's Handcuff Collection
* Atame's Collection of historical and modern Police restraints
* Cuffman's collection 
* Handcuffs.org - A Collector's Guide to Vintage Handcuffs
* Collection of modern and historical restraints from the Czech Republic 
* Specialised Hand Tools, including detailed descriptions 
* US Handcuffs and Collectibles 
* Russian site about handcuffs and bondage
23. berlinski filmski festival

**Berlinski međunarodni filmski festival 1973.** () je bilo dvadesettreće po redu izdanje Berlinskog filmskog festivala (Berlinale), koje se održalo od 22. juna do 3. jula 1973. godine u tadašnjem Zapadnom Berlinu.

Zlatni medvjed je osvojio *[[Ashani Sanket]]*, historijska drama indijskog režisera Stayajita Raya.

## Nagrade
Žiri je dodijelio sljedeće nagrade:
* Zlatni medvjed: *[[Ashani Sanket]]*, rež. Satyajit Ray
* Srebrni medvjed - Specijalna nagrada žirija: *[[Il n'y a pas de fumée sans feu]]*, rež. André Cayatte
* Srebrni medvjed:
** *[[The 14]]*, rež. David Hemmings
** *[[All Nudity Shall Be Punished|Toda Nudez Será Castigada]]*, rež. Arnaldo Jabor
** *[[The Experts (1973 film)|Die Sachverständigen]]*, rež. Norbert Kückelmann
** *[[The Tall Blond Man with One Black Shoe|Le Grand Blond avec une chaussure noire]]*, rež. Yves Robert
** *[[The Seven Madmen|Los siete locos]]*, rež. Leopoldo Torre Nilsson
*Nagrada FIPRESCI
***[[Wedding in Blood|Crvene noći]]*, rež. Claude Chabrol

## Reference

## Vanjske veze
*23rd Berlin International Film Festival 1973
*1973 Berlin International Film Festival 
*Berlin International Film Festival:1973 at Internet Movie Database
The 14

***The 14*** (), također prikazivan i pod naslovom ***Existence*** () je britanski igrani film snimljen 1973. godine u režiji Davida Hemmingsa. Po žanru je drama socijalne tematike, a radnja, inspirirana stvarnim događajima, pokazuje kako samohrana majka (čiji lik tumači June Brown) oboli i umire, te kako se njeno četrnaestoro djece mora suočiti sa izazovom preživljavanja. *The 14* je prikazan na berlinskom filmskom festivalu gdje je zajedno sa još nekoliko filmova osvojio Srebrni medvjed.

## Uloge
* Jack Wild ... Reg
* June Brown ... Majka
* Liz Edmiston ... Sylvia
* John Bailey ... Mr. Sanders
* Diana Beevers ... Miss Field
* Alun Armstrong ... Tommy
* Cheryl Hall ... Reena
* Keith Buckley ... Mr. Whitehead
* Anna Wing ... Mrs. Booth
* Tony Calvin ... Father Morris
* Chris Kelly ... Roy (kao Christian Kelly)
* Frank Gentry ... Terry
* Peter Newby ... Billy
* Paul Daly ... Freddy
* Richard Haywood ... John (as Richard Heyward)

## Reference

## Vanjske veze
*
Los siete locos

***Los siete locos*** () je argentinski igrani film snimljen 1973. godine u režiji Leopolda Torrea Nilssona. Po žanru je kostimirana drama, a temelji se na romanima *[[Los siete locos (roman)|Los siete locos]]* i *[[Los lanzallamas]]* Roberta Arlta. Radnja je smještena u Buenos Aires 1920-ih, a protagonist (koga tumači Alfredo Alcón) je činovnik koji nakon počinjene pronevjere upozna grupu bizarnih likova koji su prihvatili anarhizam te planiraju sprovesti nasilnu revoluciju. *Los siete locos* je prikazan na berlinskom filmskom festivalu gdje je zajedno sa još nekoliko filmova osvojio Srebrni medvjed.

## Uloge
* Alfredo Alcón ... Erdosain
* Norma Aleandro ... Hipólita
* Héctor Alterio ... Gregorio Barsut
* Thelma Biral ... Elsa
* Sergio Renán ... El Rufián Melancólico
* José Slavin ... Alberto, astrolog
* Osvaldo Terranova ... Ángel Erqueta
* Leonor Manso
* Lilian Riera
* Luis Politti
* Noemí Granata
* Oscar Pedemonti
* Saul Jarlip
* Jorge Povarché
* Mario Nervi
* Laura Conte

## Reference

## Vanjske veze
*
Toda Nudez Será Castigada

***Toda Nudez Será Castigada*** () je brazilski igrani film snimljen 1973. odine u režiji Arnalda Jabora. Po žanru je drama, a predstavlja adaptaciju istoimenog komada Nelsona Rodriguesa. Protagonist, čiji lik tumači Paulo Porto, je sredovječni i konzervativni muškarac koji nakon smrti supruge prvi put posjećuje bordel i upoznaje prostitutku (čiji lik tumači Darlene Glória) u koju se na kraju zaljubi. Radnja prikazuje kako se njihov odnos razvije u iskrenu ljubav, i kako se misle vjenčati, ali i kako će njihova okolina reagirati na način koji će dovesti do tragičnih posljedica.

Zbog sadržaja koji je prikazivao naličje tadašnjeg brazilskog društva, *Toda Nudez Será Castigada* je imao velikih problema sa tadašnjim vojnim režimom i njegovom cenzurom. Nedugo nakon premijere je bio službeno zabranjen i sve kopije zaplijenjene, ali je svejedno prikazan na berlinskom filmskom festivalu gdje je zajedno sa još nekoliko filmova osvojio Srebrni medvjed.

## Uloge
* Paulo Porto ... Herculano
* Darlene Glória ... Geni
* Elza Gomes ... tetka koja kupa Serginha
* Paulo César Peréio ... Patrício
* Isabel Ribeiro ... mlada tetka
* Henriqueta Brieba ... tetka sa naočalama
* Sérgio Mamberti ... homoseksualac u bordelu
* Orazir Pereira ... Bolivijski lopov
* Abel Pera ... old poet, Genin klijent
* Waldir Onofre ... pijanica koji se tuče sa Serginhom
* Teresa Mitota (kao Mitota)
* Paulo Sacks ... Serginho
* Hugo Carvana ... Komesar

## Reference

## Vanjske veze
*
Bristolski kanal

**Bristolski kanal** (engleski: *Bristol Channel*, velški: *Môr Hafren*) je zaljev Atlantskog oceana koji razdvaja Jugozapadnu Englesku od južnog Walesa.

## Geografija
Sjeverna obala graniči s velškim ugljenokopima i jako je industrijaliziran kraj, za razliku od tog južna obala na kojoj leže engleski countiji Somerset i Devon je uglavnom poljoprivredni kraj. Na istočnom kraju kanala je estuarij rijeke Severn.

Najveća širina zaljeva je oko 50 km, a dužina nekih 121 km, ali ako se uzme da se prirodno nastavlja na estuarij Severna onda je puno duži.

U samom centru kanala 19 km zapadno od Ilfracomba leži otok Lundy, koji je danas u vlasništvu Nacionalne zaklade za očuvanje baštine (National Trust).

Brodovi koji uplovljavaju u Bristolski kanal koriste englesku luku Bristol ili velške luke Swansea i Cardiff.

## Reference

## Vanjske veze

* ''Bristol Channel''
MC Jin

**Jin Au-Yeung**, isto poznat kao **MC Jin** (kin. **歐陽靖**, * rođ. 4. lipnja 1982.) je američki reper i glumac. On je bio prvi azijatski solo-reper u SAD, koji je primljen od jedne velike producentske kuće.

MC Jin je odrastao u Floridi u jednoj kineskoj obitelj.

## Biografija
Jin je rođen 4. juna 1982. u Miamiu. Njegovi roditelji su migranti iz Hong Konga, Hakka podrijetla.
Odrastao je u centru Miamia, gdje su njegovi roditelji držali kineski restoran. U srednjoškolskim danima je počeo se baviti sa Hip hopom.
2001. je odselio se sa roditeljima u Queens, New York. 12. februara 2011. godine je oženio svoju zaručnicu, Carol u Puerto Ricu.

## Aiya!
Aiya! (kin.) je kineska interjekcija koja prevedeno znači „O moj bože” Jin naziva svoje fanove "AIYAfambam" ili "AIYAmaniacs".

## Diskografija
* 2004: *The Rest Is History*
* 2005: *The Emcee's Properganda*
* 2006: *A Bunch of Songs and Some Freestyles*
* 2014: *Hypocrite*

## Filmografija
* 2003: Prebrzi i prežestoki (eng. 2 Fast 2 Furious)

## Vanjske veze
* Službena stranica Jin Au-Yeunga
* Stranica za fanove
* Biografija na IMDb-u

## Izvori
Die Sachverständigen

***Die Sachverständigen*** () je zapadnonjemački igrani film snimljen 1973. godine u režiji Norberta Kückelmanna, kome je to bio režijski debi. Po žanru je drama, a velikim dijelom je inspirirana autorovim iskustvima advokata u Münchenu. Protagonist, koga tumači Mathias Eysen, je mladi pravnik koji se sticajem okolnosti, bez svoje krivnje, nađe upetljan u tučnjavu te koga prilikom suđenja šalju na psihijatrijsko promatranje. Radnja prikazuje kako mu se život pretvara u kafkijansku noćnu moru, odnosno kako ovisi o hirovima stručnjaka. *Die Sachverständigen* je prikazan na berlinskom filmskom festivalu gdje je podijelio Srebrni medvjed zajedno sa još nekoliko ostvarenja.

## Uloge
* Mathias Eysen ... Matthias Mainzer
* Eckhard Langmann ... Amtsarzt
* Wolfgang Ebert ... Gutachter
* Ernst Battenberg ... Anstaltsdirektor
* Gisela Fischer
* Roland Wiegenstein
* Miriam Mahler
* Hans Brenner
* Alfred Edel (kao Alo Edel)
* Anna Czaschke

## Vanjske veze
*
James Hetfield

**James Alan Hetfield** (3. august 1963, Downey, Kalifornija, SAD) je frontmen, gitarist i tekstopisac američke heavy metal grupe Metallica.

## Biografija
Punim imenom *James Alan Hetfield* rođen kao sin vozača kamiona Virgil Hetfielda (umro 1996) i njegove supruge Cynthia Hetfield, operske pjevačice (koja je umrla kada je James imao 16 godina). James je kao 9-ogodišnjak pohađao časove klavira, te je kasnije uz brata Davida počeo svirati bubnjeve, prije nego je otkrio svoju naklonost prema gitari. Ubrzo osniva svoju grupu koju su sačinjavali braća Veloz, Jim Arnold (kao gitarista) i on. Njegovi prijatelji Ron McGovney i Dave Marrs su bili tehničari zaduženi za ozvučenje i podršku.

Nakon što se s porodicom seli u gradić Brea, tamo nastavlja školovanje. Upoznaje bubnjara Jim Mulligana i gitaristu Hugh Tannera. S njima osniva svoju drugu grupu pod nazivom Phantom Lord. Poslije završetka škole vraća se u Downey, gdje živi zajedno sa Ron McGovneyem. Njega nagovara da svira bas u grupi Phantom Lord. Ubrzo se ime grupe mijenja u Leather Charm. S tom grupom James objavljiva svoje prve demo snimke. Napokon, grupa se raspada, da bi kasnije James preko oglasa u novinama upoznao Lars Ulricha. Godine 1981 zajedno s njim osnivaju novu grupu pod imenom Metallica

Oženjen je Argentinkom Francescom te imaju troje djece.

## Vanjske veze

* 
* NPR Interview With Metallica Guitarist and Vocalist James Hetfield (2004, audio)
* 
*